Politika e jashtme në ditën e 100-të të presidencës Trump
Mes kritikave dhe lavdërimeve ka filluar të marrë formë “doktrina Trump”
Presidenti amerikan Donald Trump shkakton ndjesi të forta, pro apo kundër. Ndërsa presidenca e tij po arrin etapën simbolike të 100 ditëve të para në një moment tensionesh ndërkombëtare, përshtypjet janë thellësisht të ndara për sa i përket efektshmërisë së politikës së tij të jashtme. Korrespondenti i Zërit të Amerikës, Peter Heinlein, përshkruan se si nëpërmjet kritikave të ashpra për fillimet e presidencës së tij, po ravijëzohen edhe konturet e para të “doktrinës Trump”. Dje, Sekretari i Shtetit Rex Tillerson shkoi në OKB për të parashtruar politikën amerikane për sfidën më të ndërlikuar, Korenë e Veriut. , deklaroi Sekretari Tillerson. Vetë Presidenti Trump nuk i ka mëshuar simbolikës së 100 ditëve të para. , tha ai. Presidenti e shfrytëzoi këtë simbolikë nëpërmjet artikulimit nga shefi i stafit, Reince Priebus, të një “Doktrine Trump”. Për Lindjen e Mesme, zoti Priebus tha se SHBA-ja nuk është e interestuar për një luftë tokësore. Por, Uashingtoni do të veprojë për të kufizuar lëvizjet e kundërshtarëve, si Presidenti sirian Bashar al-Assad. Gjithashtu, do të jetë prioritet eliminimi i ISIS-it. Kritikët e kanë sulmuar egërsisht Presidentin Trump për gabimet në hapat e para të politikës së tij të jashtme. Ai u tërhoq dukshëm nga premtimet e tij gjatë fushatës për një tërheqje nga NATO, apo për klasifikimin e Kinës si një vend që manipulon monedhën. thotë dekani i Universitetit Amerikan, James Goldgeier. Richard Fontaine, ish-këshilltar i Senatorit McCain për politikën e jashtme, ja atribuon një pjesë të zhvendosjeve në politikën e jashtme të zotit Trump taktikës për çorientim të kundërshtarëve. Por, ai thotë se kjo paparashikueshmëri çorienton edhe miqtë e Amerikës. , thotë ai. Senatori McCain, i cili është përplasur me Presidentin për shumë çështje, ka lavdëruar megjithatë ekipin e tij të politikës së jashtme, ndër ta Sekretarin e Mbrojtjes Jim Mattis dhe Këshilltarin e Sigurisë Kombëtare, H.R. McMaster. , tha Senatori McCain. Megjithatë, analistët kanë nervozitet se si mund të menaxhojë një president impulsiv pika të nxehta si Korea e Veriut. Pas 100 ditësh, ka një ndjesi të përgjithshme se skenarët më të frikshëm nuk kanë ndodhur ende.